CELEX: 32015D0016
Language: sl
Date: 2015-01-06 00:00:00
Title: Izvedbeni sklep Komisije (EU) 2015/16 z dne 6. januarja 2015 o omejeni objavi sklica na standard EN 1870-17:2012 o ročnih horizontalnih krožnih žagah za prečni rez z eno rezalno enoto v skladu z Direktivo 2006/42/ES Evropskega parlamenta in Sveta v Uradnem listu Evropske unije  Besedilo velja za EGP

7.1.2015   
            
            
               SL
            
            
               Uradni list Evropske unije
            
            
               L 3/61
            
         IZVEDBENI SKLEP KOMISIJE (EU) 2015/16
   z dne 6. januarja 2015
   o omejeni objavi sklica na standard EN 1870-17:2012 o ročnih horizontalnih krožnih žagah za prečni rez z eno rezalno enoto v skladu z Direktivo 2006/42/ES Evropskega parlamenta in Sveta v Uradnem listu Evropske unije
   
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive 2006/42/ES Evropskega parlamenta in Sveta z dne 17. maja 2006 o strojih in spremembah Direktive 95/16/ES (1) ter zlasti člena 10 Direktive,
   ob upoštevanju mnenja odbora, ustanovljenega na podlagi člena 22 Uredbe (EU) št. 1025/2012 Evropskega parlamenta in Sveta z dne 25. oktobra 2012 o evropski standardizaciji, spremembi direktiv Sveta 89/686/EGS in 93/15/EGS ter direktiv 94/9/ES, 94/25/ES, 95/16/ES, 97/23/ES, 98/34/ES, 2004/22/ES, 2007/23/ES, 2009/23/ES in 2009/105/ES Evropskega parlamenta in Sveta ter razveljavitvi Sklepa Sveta 87/95/EGS in Sklepa št. 1673/2006/ES Evropskega parlamenta in Sveta (2),
   ob upoštevanju naslednjega:
   
               (1)
            
            
               Kadar nacionalni standard, ki prenaša usklajeni standard, na katerega je bil sklic objavljen v Uradnem listu Evropske unije, zajema eno ali več bistvenih zdravstvenih in varnostnih zahtev, določenih v Prilogi I k Direktivi 2006/42/ES, se za stroj, izdelan v skladu s tem standardom, domneva, da izpolnjuje zadevne bistvene zdravstvene in varnostne zahteve.
            
         
               (2)
            
            
               Maja 2013 je Francija vložila uradni ugovor v skladu s členom 10 Direktive 2006/42/ES v zvezi s standardom EN 1870-17:2012 „Varnost lesno obdelovalnih strojev – krožne žage – del 17: Ročne horizontalne krožne žage za prečni rez z eno rezalno enoto (žage z radialno ročico)“, ki ga je Evropski odbor za standardizacijo (CEN) predlagal za harmonizacijo v skladu z Direktivo 2006/42/ES.
            
         
               (3)
            
            
               Formalni ugovor temelji na pomanjkljivih določbah odstavka 3 klavzule 5.3.6.1 Zavarovanje lista žage standarda, v katerem je navedeno, da je varovalo lahko fiksno ali premično, brez navedbe, kdaj je potrebna ena ali druga izvedba, medtem ko se ti kategoriji naprav po naravi razlikujeta in zagotavljata različni ravni varnosti, ki ustrezata različnim analizam tveganj.
            
         
               (4)
            
            
               Po preučitvi standarda EN 1870-17: 2012 skupaj s predstavniki Odbora, ustanovljenega na podlagi člena 22 Direktive 2006/42/ES, je Komisija sklenila, da standard ne izpolnjuje bistvenih zdravstvenih in varnostnih zahtev iz točke 1.4.2 „Posebne zahteve za varovala“ Priloge I k Direktivi 2006/42/ES, ker omogoča, da se snovalec odloči za namestitev varoval, ki zagotavljajo različne ravni varnosti, brez sklicevanja na analizo tveganj.
            
         
               (5)
            
            
               Vključitev možnosti, od katerih ena ni v skladu z ustreznimi bistvenimi zdravstvenimi in varnostnimi zahtevami iz Direktive 2006/42/ES, lahko povzroči zmedo glede domneve o skladnosti, ki izhajajo iz uporabe standarda.
            
         
               (6)
            
            
               Ob upoštevanju potrebe po izboljšanju varnostnih vidikov standarda EN 1870-17: 2012 in do ustrezne spremembe tega standarda bi bilo treba objavi sklica na standard EN 1870-17: 2012 v Uradnem listu Evropske unije priložiti ustrezno opozorilo,
            
         SPREJELA NASLEDNJI SKLEP:
   Člen 1
   Sklic na standard EN 1870-17:2012 „Varnost lesno obdelovalnih strojev – Krožne žage – del 17: Ročne horizontalne krožne žage za prečni rez z eno rezalno enoto (žage z radialno ročico)“ se objavi v Uradnem listu Evropske unije z omejitvijo, kakor je določeno v Prilogi.
   Člen 2
   Ta sklep začne veljati dvajseti dan po objavi v Uradnem listu Evropske unije.
   
      V Bruslju, 6. januarja 2015
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 157, 9.6.2006, str. 24.
   
      (2)  UL L 316, 14.11.2012, str. 12.
   
      PRILOGA
      SPOROČILO KOMISIJE V OKVIRU IZVAJANJA DIREKTIVE 2006/42/ES
      (Objava naslovov in referenčnih oznak harmoniziranih standardov v skladu z zakonodajo Unije o harmonizaciji)
      
                  ESO (1)
                  
               
               
                  Referenčna oznaka in naslov harmoniziranega standarda
                  (in referenčni dokument)
               
               
                  Prva objava v UL
               
               
                  Referenčna oznaka nadomeščenega standarda
               
               
                  Datum, ko preneha veljati domneva o skladnosti nadomeščenega standarda
                  Opomba 1
               
            
                  CEN
               
               
                  EN 1870-17:2012
                  Varnost lesno obdelovalnih strojev – Krožne žage – 17. del: Ročne horizontalne krožne žage za prečni rez z eno rezalno enoto (ročne radialne žage)
               
               
                  To je prva objava
               
               
                  EN 1870-17:2007+A2:2009
                  Opomba 2
               
               
                  Datum te objave
               
            
                  
                     Opozorilo: Kar zadeva izbiro varoval lista žage, ta objava ne zadeva odstavka 3 klavzule 5.3.6.1 tega standarda, katerega uporaba ne ustvarja domneve o skladnosti z bistvenimi zdravstvenimi in varnostnimi zahtevami iz točke 1.4.2 Priloge I k Direktivi 2006/42/ES.
               
            
                  
                     Opomba 1:
                  
               
               
                  Običajno je datum, ko preneha veljati domneva o skladnosti, datum preklica, ki ga določi Evropska organizacija za standardizacijo, vendar je treba opozoriti uporabnike teh standardov na dejstvo, da je v nekaterih izjemnih primerih to lahko drugače.
               
            
                  
                     Opomba 2:
                  
               
               
                  Področje uporabe novega (ali dopolnjenega) standarda ostaja nespremenjeno (enako kot pri nadomeščenem standardu). Na določen datum za nadomeščeni standard preneha veljati domneva o skladnosti z bistvenimi ali drugimi zahtevami iz zadevne zakonodaje Unije.
               
            
         (1)  ESO: Evropska organizacija za standardizacijo:
      
                  —
               
               
                  CEN: Avenue Marnix 17, B-1000, Brussels, Tel. +32 25500811; Faks + 32 25500819 (http://www.cen.eu)